
GROZĪJUMI JELGAVAS VALSTSPILSĒTAS PAŠVALDĪBAS DOMES 2024. GADA 22. AUGUSTA LĒMUMĀ NR.9/7 “PROJEKTA ““JELGAVAS PAMATSKOLAS “VALDEKA”- ATTĪSTĪBAS CENTRS” INFRASTRUKTŪRAS UN MĀCĪBU VIDES ATTĪSTĪBA” IESNIEGUMA IESNIEGŠANA”

[bookmark: _GoBack]Atklāti balsojot: PAR – 13 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Rāviņš, A.Rublis, R.Šlegelmilhs, M.Štāls, V.Švāns, R.Vectirāne), PRET – nav, ATTURAS – nav,
Saskaņā ar 2025. gada 22. janvārī starp Centrālo finanšu un līgumu aģentūru un Jelgavas valstspilsētas pašvaldības iestādi “Centrālā pārvalde” (turpmāk – Pašvaldība) noslēgto Vienošanos par Eiropas Savienības fonda projekta īstenošanu Nr. 4.2.1.3/1/24/I/003, Pašvaldība īsteno projektu ““Jelgavas pamatskolas “Valdeka” – attīstības centrs” infrastruktūras un mācību vides attīstība” (turpmāk – Projekts).
Pamatojoties uz Pašvaldību likuma 4. panta pirmās daļas 4. punktu, Ministru kabineta 2023. gada 14. novembra noteikumiem Nr.656 “Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.3. pasākuma “Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs” īstenošanas noteikumi”, Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna rīcības virziena Nr. 1 īstenošanai iekļauto investīciju projekta ideju Nr. 1.2.4. ““Jelgavas pamatskolas “Valdeka” – attīstības centrs” infrastruktūras un mācību vides attīstība”, ņemot vērā projekta aktivitāšu īstenošanas gaitu, nepieciešams grozīt projekta īstenošanai nepieciešamā finansējuma sadalījumu pa gadiem un finansējuma avotiem,

JELGAVAS VALSTSPILSĒTAS PAŠVALDĪBAS DOME NOLEMJ:
Izdarīt Jelgavas valstspilsētas pašvaldības domes 2024. gada 22. augusta lēmumā Nr.9/7 “Projekta ““Jelgavas pamatskolas “Valdeka” – attīstības centrs” infrastruktūras un mācību vides attīstība” iesnieguma iesniegšana” (turpmāk – Lēmums) grozījumus un izteikt Lēmuma 1., 1.¹ un 2. punktu šādā redakcijā:
 “1. Iesniegt projekta ““Jelgavas pamatskolas “Valdeka” – attīstības centrs” infrastruktūras un mācību vides attīstība” (turpmāk – Projekts) iesniegumu 4.2.1.3. pasākuma projektu iesniegumu atlases ietvaros.  Projekta kopējās izmaksas plānotas 949 751,82 euro (deviņi simti četrdesmit deviņi tūkstoši septiņi simti piecdesmit viens euro un 82 centi), no tām 777 142,00 euro (septiņi simti septiņdesmit septiņi tūkstoši viens simts četrdesmit divi euro un 00 centi) ir Eiropas Reģionālās attīstības fonda finansējums un 172 609,82 euro (viens simts septiņdesmit divi tūkstoši seši simti deviņi euro un 82 centi) ir Jelgavas valstspilsētas pašvaldības finansējums, tai skaitā ārpus projekta finansējamās izmaksas 28 669,17 euro (divdesmit astoņi tūkstoši seši simti sešdesmit deviņi euro un 17 centi).
1.1 Jelgavas valstspilsētas pašvaldības iestādes “Centrālā pārvalde” Finanšu departamentam iekļaut 2026. gada Jelgavas valstspilsētas pašvaldības budžetā Projekta īstenošanai nepieciešamo finansējumu 19 379,58 euro (deviņpadsmit tūkstoši trīs simti septiņdesmit deviņi euro un 58 centi) un 2027. gadā 9 289,59 euro (deviņi tūkstoši divi simti astoņdesmit deviņi euro un 59 centi) ārpus projekta izmaksu segšanai.
2. Jelgavas valstspilsētas pašvaldības iestādes “Centrālā pārvalde” Finanšu departamentam ņemt aizņēmumu Valsts kasē Projekta īstenošanai 2026. gadā – līdzfinansējuma un priekšfinansējuma nodrošināšanai 221 654,85 euro (divi simti divdesmit viens tūkstotis seši simti piecdesmit četri euro un 85 centi) apmērā, t.sk. līdzfinansējums 143 940,65 euro (viens simts četrdesmit trīs tūkstoši deviņi simti četrdesmit euro un 65 centi) un priekšfinansējums 77 714,20 euro (septiņdesmit septiņi tūkstoši septiņi simti četrpadsmit euro un 20 centi).”

